
Atbildes uz 12.03.2024. iesniegtajiem jautājumiem 

1.jautājums:
Ņemot vērā, ka Rīgas administratīvās teritorijas sadzīves atkritumu apsaimniekošana ir reglamentēta atbilstoši Rīgas domes 29.11.2019. saistošajiem noteikumiem Nr.87 “Par sadzīves atkritumu apsaimniekošanu Rīgas pilsētā” un uz sadzīves atkritumiem (pēc MK noteikumiem Nr. 302[footnoteRef:1]) attiecināms Rīgas administratīvās teritorijas zonējums – atbilstoši: 1., 2.zona Clean R SIA, 3.zona – PS Lautus Vide, 4.zona – SIA ECO BALTIA VIDE.  [1:  Ministru kabineta 2011.gada 19.aprīļa noteikumi Nr.302 “Noteikumi par atkritumu klasifikatoru un īpašībām, kuras padara atkritumus bīstamus”.] 

Ja pēc definīcijas un iepirkuma finanšu piedāvājumu punktā A1 ir jāiesniedz sadzīves atkritumu izvešana (turpmāk tekstā – SA) ar izpildītāja izvietotiem liela izmēra atkritumu savākšanas konteineriem (turpmāk tekstā – LK), tad atbilstoši normatīvo aktu prasībām, piemērām, Mežaparka nelegālās izgāztuves atkritumus mums ir jāpiesaka izvest ar LK operatoram SIA ECO BALTIA VIDE SIA, attiecīgi, ja tas ir Ziepniekkalnā, tad PS Lautus VIDE – tātad cena pēc Rīgas valstspilsētas pašvaldības apstiprinātā cenrāža SA tarifs katrai no zonām ir atšķirīgs un attiecīgā zonējuma atkritumu operatora transporta un LK izmaksas arī ir atšķirīgas. Vai tas nozīmē, ka piedāvājuma iesniedzējam ir jānoslēdz vienošanās ar katru no Rīgas atkritumu zonas operatoru? 
Ņemot vērā augstāk minēto, lūdzu izņemt SA apjomu pieredzes prasību, jo esošiem Rīgas administratīvās zonas atkritumu apsaimniekotājiem jau ir pieredze pēc noklusējuma.

Atbilde:
Pašvaldību likums nosaka divas uz atkritumu savākšanu un apsaimniekošanu attiecināmas pašvaldību autonomās funkcijas: 1) organizēt iedzīvotājiem ūdenssaimniecības, siltumapgādes un sadzīves atkritumu apsaimniekošanas pakalpojumus neatkarīgi no tā, kā īpašumā atrodas dzīvojamais fonds (4.panta pirmās daļas 1.punkts) un 2) gādāt par pašvaldības administratīvās teritorijas labiekārtošanu un sanitāro tīrību [..] (4.panta pirmās daļas 2.punkts).
Pirmās funkcijas izpildei Atkritumu apsaimniekošanas likuma 18.panta pirmā daļa uzliek pašvaldībai par pienākumu publisko iepirkumu vai publisko un privāto partnerību regulējošos normatīvajos aktos noteiktajā kārtībā izvēlēties atkritumu apsaimniekotāju, kurš veiks sadzīves atkritumu un mājsaimniecībās radīto būvniecības atkritumu savākšanu, pārvadāšanu, pārkraušanu, šķirošanu un uzglabāšanu attiecīgajā sadzīves atkritumu apsaimniekošanas zonā. Savukārt uz otrās funkcijas izpildi nav attiecināmi iepriekš minētie noteikumi, jo publiskās teritorijas neatrodas konkrētas identificējamas personas lietošanā. Saskaņā ar Rīgas domes 29.11.2019. saistošo noteikumu Nr.87 “Par sadzīves atkritumu apsaimniekošanu Rīgas pilsētā” 27.punktu pašvaldības publisko teritoriju apsaimniekotāji, kas saņēmuši normatīvajos aktos noteiktās atļaujas atkritumu pārvadājumu veikšanai, ir tiesīgi pašvaldības publisko teritoriju apsaimniekošanas un uzturēšanas darbu rezultātā savāktos atkritumus nogādāt atkritumu poligona “Getliņi” teritorijā, izmantojot savus resursus un līdzekļus, proti, izmantojot savu darbaspēku un tehniku vai pērkot attiecīgos pakalpojumus normatīvajos aktos noteiktajā kārtībā.



2.jautājums:
Vēršam Jūsu uzmanību, ka nolikuma 3.3.apakšpunkts ierobežo konkurenci ar prasību “Par līdzvērtīgu uzskatāms līgums, kura ietvaros ir veikta nešķirotu sadzīves atkritumu izvešana vismaz 1500 (viens tūkstotis pieci simti) m3 apjomā, bioloģisko atkritumu (lapas, zari, šķelda) izvešana vismaz 1000 (viens tūkstotis) m3 apjomā, būvniecības atkritumu izvešana vismaz 1000 (viens tūkstotis) m3 apjomā”.
Lai kvalifikācijas prasību varētu izpildīt, lūdzam mainīt nolikuma 3.3.apakšpunkta prasību “uzrādot atkritumu izvešanas pieredzi par katru atkritumu veidu atsevišķā līgumā.”

Atbilde:
Kvalifikācijas prasību noteikšana vispārīgi ir pasūtītāja kompetencē ietilpstošs jautājums. Lai respektētu pasūtītāja rīcības brīvību un publisko iepirkumu procedūras pamatprincipus, ne pretendenti, ne arī tiesa nevar pasūtītājam diktēt, kādas prasības ir nosakāmas, lai tas varētu pārliecināties par to, ka iepirkumā piedalās tādi pretendenti, kas spēs nodrošināt iepirkuma priekšmetam atbilstošu un kvalitatīvu izpildījumu. Samērīgums ir ievērots, ja izvirzītās prasības attaisno konkrētā iepirkuma līguma priekšmets.
Komisija vērš uzmanību, ka pieredzes prasību izvirzīšana nedrīkst būt patvaļīga, kādam no pretendentiem radīt nepamatotas priekšrocības un ierobežot piegādātāju brīvu konkurenci (sal. Senāta 2020.gada 27.augusta sprieduma lietā Nr. SKA-297/2020, ECLI:LV:AT:2020:0827.A420336717.9.S, 7.punkts, 2021.gada 20.septembra sprieduma lietā Nr.SKA-175/2021, ECLI:LV:AT:2021:0920.A420191718.9.S, 6.punkts). Atsaucoties uz minēto, Komisija skaidro, ka Nolikuma 3.3.apakšpunktā noteiktā prasība netiks mainīta.



3.jautājums:
Lūdzu nodefinēt finanšu piedāvājumā A1; A2, A3, A4 SA atkritumu kodu atbilstoši MK noteikumiem Nr.3021) vai tekstu par SA pilnībā dzēst no iepirkuma nolikuma, jo realitātē saprotam, ka atkritumi var būt izgāztuvēs samesti kaudzēs visi kopā (zari, paletes, sadzīves, lapas, plastmasa, tekstils un būvniecības atkritumi), realitātē tur var būt BIO ar piejaukumiem vai būvniecības atkritumi, ja Pasūtītāja objektā ir 3 m3 piebrauc viena specializētā automašīna ar LK un tajā ievieto visus atkritumus un, balstoties uz VVD izsniegto atkritumu pārvadājumu atļauju, nogādā attiecīgi pēc atkritumu koda uz galamērķi: VVD atzītu šķirošanas un pārstrādes vietu vai noglabāšanu Getliņi Eko poligonā. 
Ņemot vērā, ka iepirkuma tehniskā specifikācija ietver konkrētus atkritumu veidus (sadzīves, BUV, BIO), kā arī cenu pieprasījums ir par konkrētiem atkritumu veidiem, secinām, ka šī iepirkuma ietvaros plānots izvest sašķirotus atkritumus. Vai šī iepirkuma ietvaros ir paredzēts izvest atkritumus, kas ir, visu šo atkritumu veidu sajaukums? Ja jā, tad lūdzu iekļaut Finanšu piedāvājumā, kur paredz apmaksu par atkritumu izvešanu, ja tie ir sajauktā veidā. Ja atkritumi ir sajauktā veidā, izpildītājam rodas papildu izmaksas par atkritumu noglabāšanu vai to šķirošanu. 
Vai Izpildītājam ir jāiekļauj cenā atkritumu noglabāšanas izmaksas, finanšu piedāvājuma pozīcijās A1,A2,A3,A4,A5,A6,A7,A8,A9,A10,A11,B1,B2,B3? 

Atbilde:
Komisija skaidro, ka pasūtītājam nepieciešams izvest sadzīves atkritumus, liela izmēra sadzīves atkritumus, bioloģisko atkritumus (lapas, zari, šķelda) un būvniecības atkritumus, bet atkritumu klasifikācija pēc atkritumu klasēm atbilstoši  Ministru kabineta 19.04.2011. noteikumiem Nr.302 “Noteikumi par atkritumu klasifikatoru un īpašībām, kuras padara atkritumus bīstamus” būtu attiecināma uz izpildītāju veicot atkritumu savākšanu un izvešanu atbilstoši Valsts vides dienesta izdotai atkritumu apsaimniekošanas atļaujai. 
Atbilstoši Nolikuma 1.1.pielikumā norādītajai informācijai šī konkursa priekšmets lielākoties paredz atkritumu savākšanu un izvešanu no neapbūvētām, publiski pieejamām teritorijām, kurās nenotiek plānota atkritumu savākšana pa atkritumu veidiem, bet gan stihisku izgāztuvju likvidēšana un degradētu teritoriju sakopšana, kurās vienkopus vai izklaidus izvietoti dažāda veida atkritumi. Pēc nepieciešamības atkritumu šķirošana jānodrošina izpildītājam. Ņemot vērā, ka atkritumu noglabāšanas izmaksas dažāda veida atkritumiem atšķiras, pasūtītājs arī atkritumu savākšanai un izvešanai ir paredzējis vienības cenu sadalījumu pa atkritumu veidiem. Pasūtītājs nododot pieteikumu izpildītājam norādīs izvedamo atkritumu apjomu pa atkritumu veidiem. Izpildītājam jāņem vērā, ka būs teritorijas, kurās atkritumi būs izvietoti pa atkritumu veidiem un būs teritorijas, kurās dažāda veida atkritumi būs izvietoti vienkopus un to šķirošana būs jānodrošina izpildītājam.
Vienlaikus Komisija vērš uzmanību, ka atbilstoši Nolikuma 4.2.2.apakšpunktam Finanšu piedāvājuma cenās ir jāiekļauj visas ar darbu saistītās izmaksas, visi normatīvajos aktos paredzētie nodokļi un nodevas un citas izmaksas, lai nodrošinātu kvalitatīvu iepirkuma līguma izpildi, kā arī visi riski. Turklāt saskaņā ar Nolikuma 4.pielikumā “Finanšu pielikums (forma)” noteikto pretendents, iesniedzot Finanšu piedāvājumu apliecina, ka ir ievērotas visas Nolikuma 1.pielikumā Tehniskā specifikācija – Tehniskais piedāvājums noteiktās prasības. 


4.jautājums:
Lūdzam precīzi norādīt, atbilstoši atkritumu klasifikatoram, ar kodiem, kādi atkritumi būs jāpakalpo iepirkuma ietvaros. 
Lūdzu veikt labojumus iepirkumā – papildinot ar Rīgas zonējumu un atkritumu kodiem un izmaksām pēc zonējuma.

Atbilde:
Atbildi par atkritumu klasi lūdzam skatīt atbildē uz 3.jautājumu un atbildi par Rīgas zonējumu lūdzam skatīt atbildē uz 1.jautājumu.
